**Transformatoru apakšstacijas ēka Stacijas ielā 90, Ludzā, Ludzas novadā (paskaidrojuma raksta izstrāde un būvdarbu veikšana) jumta seguma nomaiņa**

DARBA UZDEVUMS

1. **Ievads:**

VAS “Latvijas dzelzceļš” (turpmāk LDz vai Pasūtītājs) publiskās lietošanas dzelzceļa infrastruktūras zemes nodalījuma joslā, pēc adreses Stacijas ielā 90, Ludzā, Ludzas novadā, atrodas transformatoru apakšstacijas (ēkas kadastra apz. 68010060474008) ēka pieder LDz.

1. **Mērķis:**

Sākotnēji jumta seguma konstrukcija ēkai bija veidota no dzelzsbetona plātnēm ar siltināšanu un kausējamā bitumena ruļļu materiāla dīvām kārtām (ruberoīds), pēc tam bija ierīkotas koka brusas (spāres) ar latojumiem un uz tiem ierīkotas bitumena loksnes “Onduline” (vai ekvivalents). Laika apstākļu iedarbības dēļ, esošais jumta segums ir deformēts, pazaudējis sākotnējo blīvumu un kļuvis trausls un nepieciešams veikt tā nomaiņu. Esošā jumta konstrukcijai ir nepietekošs slīpums lokšņu jumta seguma ierīkošanai, sakarā ar to paredzēts veikt jumta seguma atjaunošanu pēc sākotnējas tehnoloģijas. Saskaņā ar Latvijas Republikas standartiem un normatīvajiem aktiem, jumta seguma nomaiņas būvdarbu realizācijai ir nepieciešams izstrādāt būvniecības ieceres dokumentāciju -paskaidrojama rakstu.

1. **Uzdevumi:**

**Darba uzdevuma ietvaros plānotu darbu apjomus skatīt “Plānoto būvdarbu apjomi” sarakstā pielikumā.**

 ***3.1. Informācija par objektu:***

* Ēkas kadastra apzīmējums : 68010060474008 (īpašnieks LDz) ;
* Ēkas adrese : Stacijas ielā 90, Ludzā, Ludzas novadā;
* Ēkas grupa: 2. grupa (saskaņā ar MK . 500);
* Ēkas apbūves laukums :~75,5m2;
* Ēkas kopēja platība : 85,5m2;
* Ēkas stāvu skaits: divi virszemes stāvi;
* Zemes gabala adrese : Stacijas ielā 90, Ludzā, Ludzas novadā;
* Zemes gabala kadastra apzīmējums : 68010060474;

Zemes gabala īpašnieks : Pieder valstij Satiksme ministrijas personā un nodots valdījumā LDz.

 ***3.2. Paskaidrojuma rakstā paredzēt:***

3.2.1. Skaidrojošu aprakstu par plānoto būvniecības ieceri, tai skaitā par ugunsdrošības risinājumiem un izmantotajiem būvizstrādājumiem, būvniecībā radušos atkritumu apsaimniekošanu un paredzēto teritorijas sakārtošanas veidu, plānotajiem darbiem, attiecīgo darbu secību;

3.2.2. Esošo jumta segumu ar skārda apdares elementiem, iekaitot slīpuma veidojošo konstrukciju (koka) demontāžu;

3.2.3. Jumta shēmu ar projektējamo segumu, esošiem un projektējamiem elementiem;

3.2.4. Esošo jumta virsmu remontu ar cementa javu pēc segumu demontāžas;

3.2.5. Mezglu detalizāciju ar projektējamo segumu un skārda apdari : karnīzes mezgli ar lietusūdens novadīšanas teknēm, frontona mezgli, projektējamā seguma piekļuves mezgls pie ārsienas utt.;

3.2.6. Paredzēt lietusūdens novadīšanas sistēmu no jumta;

3.2.7. Darbu organizēšanās shēmu;

3.2.8. Projektā paredzēt jumta segumu no kausējuma bitumena ruļļu materiāliem -apakšēja kārta: biežums >=3,0mm, masa >=4,0mm kg/m2, augšēja kārta >=4,3mm, masa >=5,5mm kg/m2. Cinkotā skārda apdares elementi, kā arī lietusūdens novadīšanas sistēma -cinkotais skārds- biezums >=0,6mm, >=Zn 275g/m2.

 ***3.3. Uzdevums būvdarbu veikšanai:***

* Pamatojies uz akceptēta paskaidrojama raksta būvdarbu apjomiem sastādīt izmaksas aprēķinu saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām un saskaņot ar Pasūtītāja pārstāvjiem;
* Pirms būvdarbu uzsākšanas, pamatojies uz akceptēta paskaidrojama raksta datiem, sagatavot darba veikšanas projektu (DVP) un saskaņot ar Pasūtītāja pārstāvjiem;
* Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus;
* Būvdarbu izpildes laikā ir jāsagatavo segto darbu akti, pieaicinot uz darba vietu Pasūtītāja pārstāvjus un pieņemt darbus ar aktu parakstīšanu no abām pusēm;
* Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas.
1. **Metodoloģija:**

4.1.Paskaidrojama raksta izstrādei nepieciešamo topogrāfisko uzmērījumu plānu sagatavo Uzņēmējs;

4.2.Pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā (ja nepieciešams). Sagatavot visu nepieciešamo dokumentāciju paskaidrojuma raksta noformēšanai, saskaņot ar Pasūtītāju un iesniegt datus BISā. Nodrošināt nepieciešamas saskaņošanas un darbības paskaidrojuma raksta virzībām BISā;

4.3.Izstrādāto paskaidrojuma rakstu saskaņot ar LDz, iesaistītajām pašvaldības institūcijām, juridiskajām personām un ar trešajām personām, kuru tiesības tiek skartas (ja nepieciešams);

4.4. Pēc paskaidrojuma raksta akceptēšanas sagatavot visus nepieciešamos dokumentus/atļaujas utt., būvatļaujas saņemšanai un sniegt Pasūtītāja pārstāvjiem vai pievienot BISā (iepriekš saskaņot ar Pasūtītāja pārstāvjiem);

4.5. Nodrošināt nepieciešamās darbības būvdarbu izpildes laikā BISā;

4.6. Pēc būvdarbu pabeigšanas sagatavot visu nepieciešamo izpilddokumentāciju (atbilstības deklarācijas, atzinumi, u.c. būvniecības darbu dokumentācija) objekta nodošanai ekspluatācijā un iesniegt Pasūtītāja pārstāvjiem vai pievienot BISā (iepriekš saskaņot ar Pasūtītāja pārstāvjiem).

1. **Īpaši noteikumi:**

5.1.Paskaidrojama rakstu izstrādāt pamatojoties uz projektēšanas uzdevumu, institūciju izdotajiem tehniskajiem un īpašajiem noteikumiem, Būvniecības likumu, , kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 “Ēku būvnoteikumi”, ievērojot citus pastāvošos Latvijas būvnormatīvus LBN, tehniskos normatīvus un standartus;

5.2.Paskaidrojama rakstu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;

5.3. Paskaidrojuma raksta vadītājs- būvspeciālists ar sertifikātu “Ēku konstrukciju projektēšana” vai “Arhitekta prakse”;

5.4. Akceptēto paskaidrojama rakstu iesniegt Pasūtītājam 3 apliecinātos papīra eksemplāros (sagatavot atbilstoši arhivēšanas prasībām) + 1 digitālā veidā (PDF, DWG, EXCEL, WORD formātos) eksemplāru;

5.5 .Būvuzņēmējam ir jābūt reģistrētam Būvkomersantu reģistrā;

5.6. Atbildīgais būvdarbu vadītais - būvspeciālists ar sertifikātu “Ēku būvdarbu vadīšana”;

5.7. Būvuzņēmējam jābūt vispārējās civiltiesiskās atbildības apdrošināšanas polisei. Paskaidrojuma raksta vadītajam, atbildīgam būvdarbu vadītajam jābūt profesionālās civiltiesiskās atbildības apdrošināšanas polises;

5.8.Visiem pielietotiem materiāliem jābūt ekspluatācijas īpašību deklarācijas atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstību un citas prasības jābūt noradītiem atbilstoši aktuāliem LVS EN standartiem, Latvijas valsts standartiem un normatīvajiem aktiem;

5.9.Garantijas periods –5 gadi, no izpildīto darbu akta parakstīšanas brīža. Jāiesniedz garantijas laika garantijas polisi uz 5 gadiem. Garantijas perioda ietvaros Būvuzņēmējs uz sava rēķina nodrošina izbūvēta jumta seguma uzturēšanu, ja tas ir paredzēts to tehnisko īpašību saglabāšanai un bez īpaša uzaicinājuma veic defektu vai trūkumu novēršanu;

5.10. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Būvuzņēmējam ir nepieciešams pieslēgties pie Pasūtītāja tehniskajām komunikācijām, Būvuzņēmējam par to informē Pasūtītāju, par to nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksa rēķinus par izmantotiem resursiem uz sava rēķina.

1. **Rezultāts:**

Atbilstoši Latvijas Republikas standartiem un normatīvajiem aktiem izstrādāts paskaidrojuma raksts un izpildīti jumta seguma nomaiņas būvdarbi, sakarā ar ko tiks novērsti nokrišņu caurteces riski caur jumta segumu.

1. **Laiks un resursi**

7.1.Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

7.2.LDz sniedz tikai savā rīcībā esošu informāciju un materiālus darba uzdevuma. Visus ar projekta izstrādāšanu saistītos izdevumus sedz Izpildītājs;

7.3. **Kopējais darbu izpildes termiņš (paskaidrojuma raksta izstādei un būvniecības darbiem) : 100\* kalendāra dienas no līguma noslēgšanas :**

7.3.1.Paskaidrojuma raksta izstrādei, saskanošai ar Pasūtītaja pārstāvjiem, izveidošanai BISā, saskanošai ar atbildīgam iestādēm un iesaistītam personām, akceptēta paskaidrojuma raksta sniegšana Pasūtītajam - 50 kalendāra dienas;

7.3.2.Būvdarbiem -nepieciešamos dokumentus/atļaujas utt., sagatavošana BISā būvatļaujas saņemšanai, būvatļaujas saņemšanai, būvlaukuma sagatavošanai, būvdarbu veikšanai: būvdarbu pabeigšana, nepieciešamo dokumentu/atzinumu utt., sagatavošanai/pasūtīšanai objekta nodošanai ekspluatācijā, objekta nodošana ekspluatācijai, objekta pieņemšanai ekspluatācijā ar vietējo Būvvaldi- 50 kalendāra dienas.

*\*-Darbu uzsākšanas un izpildes termiņi tiek pagarināti, ja iestājas Darbu izpildei* *nepiemēroti meteoroloģiskie laika apstākļi (Objektā vējš nav stiprāks par 12 m/s, gaisa temperatūra nepārsniedz 25°C vai arī nav zemāka par -5°C, nelīst lietus, nesnieg sniegs, nav plūdu, apledojuma uz jumta, miglas, krusas vai tml.). Nepiemērotos meteoroloģiskos laika apstākļu klātbūtni, pierādīt ar meteoroloģisko kopsavilkumu sniegšanu.;*

Pielikumā:

-Plānoto būvdarbu apjomi transformatoru apakšstacijas ēkas Stacijas ielā 90, Ludzā, Ludzas novadā (paskaidrojuma raksta izstrāde un būvdarbu veikšana) jumta seguma nomaiņai;

-Transformatoru apakšstacijas ēkas Stacijas ielā 90, Ludzā, Ludzas novadā, (kadastra apzīmējums 68010060474008) fotofiksācija;

-Transformatoru apakšstacijas ēkas Stacijas ielā 90, Ludzā, Ludzas novadā tehniskās apskates akts.